

Referat Årsmøde 26.03.2025

1. Valg af referent og ordstyrer

Mary referent. Jette ordstyrer.

2. Styregruppens beretning

Vi har afholdt mange online møder – især om planlægning af konferencen, men også om fornyelse/udskiftning af hjemmeside. Der er ikke taget beslutning om hjemmesiden endnu, men vi skal have den skiftet ud. Vores nuværende kan ikke opdateres, og Sofie kan ikke hjælpe os. Det skal skal tages op igen i år.

Arrangementer for medlemmer: Vi har afholdt Bariatri-webinar 1/11-2024 v/ Malene Alexandrowiz. Desuden webinar 17/1-2025 om Hjælpemiddelbasen v/ Mary Petersen.

Senere i formiddag workshop om hjernens plasticitet, og i eftermiddag fokus på grupperne.

Vi afholdt i går en åben konference om Parkinson med ca. 85 deltagere. Det var et meget vellykket arrangement trods forskellige hindringer undervejs. Fx kunne hovedoplægsholderen ikke møde frem, men han holdt sit oplæg via en online forbindelse,

Medlemmer: 26

Trådt ud: 3 (Ditte Gubi, Henrik Westen, Hanne Andersen).

Trådt ind: 1 (Helle Peetz Holt)

3. Fremlæggelse af budget og regnskab

Indtægter:

De 26 medlemmer giver en årlig indtægt på kr. 25.350.

Konferencen har givet en indtægt på kr. 72.675.

Indtægter i alt: kr. 98.025.

Udgifter:

Konferencen: kr. 70.850

Workshop: kr. 11.302

Grupperne: kr. 29.446,88

Webinar: kr. 3.900

Styregruppen/hjemmeside/administration: kr. 27.000

Udgifter i alt: 142.498,88

Underskud: kr. 44.473,88

Kassebeholdning: kr. 57.259.

Kassebeholdningen er ikke helt tilfredsstillende i størrelse. Den skal gerne være stor nok til at kunne dække en evt. aflysning af konference. Det hele løber kun rundt, fordi vi har lidt overskud fra konferencerne.

4. Indkomne forslag (behandlet til sidst på dagsorden)

1. Fra sidste års møde: *Betaling for konference: Er det ok at medlemmer betaler kostprisen ca. kr. 500? Alternativt højere konferencepris. Mest stemning for at hæve konferenceprisen. Er der en beløbsgrænse i kommunerne? Skal vi overhovedet afholde store konferencer? Dette emne skal tages op til beslutning næste år på årsmødet.*
2. Styregruppen foreslår, at prisen for deltagelse i konferencer bliver lagt ud til planlægningsprocessen, når vi kender omkostningerne for konferencen. Det vil altid være konferencens budget, som afgør deltagerprisen. Den grundlæggende forventning må være, at medlemmer mindst skal betale kostpris.
3. Styregruppen: *Reklamer på hjemmesiden. Lotte Bagge har spurgt, om vi kan lægge hendes kurser på hjemmesiden. Vil vi dette, og skal det kun være medlemmerne der kan, eller også eksterne firmaer? Beslutningspunkt!*
4. Styregruppens holdning er, at såfremt hovedformålet med kurset er fagligt i forhold til siddestilling, kan det godt accepteres. Der vil også kunne accepteres konkrete produkter, hvis de er sekundære i forhold til det faglige. Vi skal være skarpe i forhold til det faglige, vi har alle brug for viden. Vi kan ikke skille viden og firmaer/produkter ad. Vi må ikke være bange for andre firmaers reaktioner. Det er i dag svært at finde informationer om, hvad der sker af kursusvirksomhed.
5. Skal ViTSi lave et nyhedsbrev? Der er mange, som ikke må/kan modtage nyhedsbreve.
6. Vi vil nedsætte et hurtigarbejdende udvalg til at sætte kriterier og formater/rammer op. Evt. i en prøveperiode.
7. Dette ligger tæt op ad arbejdet med vidensbank. Evt. kunne det ligge i den gruppe? Visse opgaver – fx det praktiske med at lægge op på hjemmeside og tage det ned igen – kunne godt lægges uden for styregruppen. Vi skal også forholde os til de rammer, som et website giver. Evt. kan annonceringer indtil videre lægges under Konferencer (titel udskiftes til Konferencer og Kurser), indtil vi får ny hjemmeside.
8. Principielt er vi altså stemt for muligheden, vi vil finde en måde at løse det på.
9. Dorte Læsø: *Vi har sammen med Tina Bak et stort behov for at få lukket sidste års diskussion (uden os) om firmareklamer og det falder vel meget godt i tråd med Lotte Bagges forespørgsel.*
10. Dorte udtrykte, at hun var ked af og vred over diskussionen sidste år, som Tina følte sig personlig ramt af. Det var især de andre firmarepræsentanter, som ankede på dagen. Tina har lavet et stort arbejde for at lave en prøvehandling for at finde den rigtige madras til Svenborg Kommune. Det er rigtigt, at der var en folder med et billede af madrassen, men arbejdet var lavet i ViTSi-regi.
11. Vi kan ikke lave udviklingsarbejde uden firmaers deltagelse. Dorte har behov for at vide, om hun stadig hører med i ViTSi, og at Tina får en undskyldning.
12. Dorte og Erik har talt sammen umiddelbart efter hændelsen sidste år. Der må gerne fremgå firmanavne, men med måde. Det handler bare om tydelighed, repræsenterer jeg nu ViTSi eller firmaet.
13. Alle her har lært af det, det kommer ikke til at ske igen. Selvfølgelig skal Wolturnus være med i ViTSi.
14. Lotte Bagge: *Vil ViTSi være med til at definere, hvad en siddestilling og aktivitetsanalyse er?*

*Knærke Søgaard Ph.d. og sårsygeplejerske på OUH har lavet Ph.d. om Forebyggelse og behandling af tryksår hos rygmarvsskadede og har spurgt, om vi kunne kvalificere den del af Tryksårsguiden.*

Er der nogen, der vil lave en gruppe omkring det? Det kunne ligge fint i forlængelse af Siddestilling Light. ABSA er for omfattende. Det vil være et oplagt emne for en ny gruppe.

5. Arbejdsprogram for det kommende år

* Vi skal snarest i gang med at planlægge konference og workshop for 2026. Det er også ok, at vi kigger bagud i annalerne og evt. gentager et vellykket emne fra tidligere år. I slutningen af eftermiddagens gruppesnak kom flere forslag til emner for konference op. Fx rygmarvsskade (krydret med Knærkes studie) og spasticitet.
* Vi skal planlægge et-to webinar(er) for efteråret.
* Vi er nødt til at prioritere at få hjemmesiden opdateret i år.
* Vi skal have opmærksomhed på, at grupperne kører – dog uden ligefrem aktivt at støtte fremdriften.
* Vi skal stimulere, at alle medlemmer er aktive.

6. Fastsættelse af medlemsgebyr

Vi er nødt til at have et vist minimum i vores kassebeholdning af hensyn til at arrangere konferencer. Gerne omring 50 - 60.000. Eller egentlig hellere 80.000, hvis vi skal være dækket ind ved aflysning af konference. Styregruppens forslag til medlemsgebyr er på den baggrund mellem 1.500 og 19.000 kr. Med ca. 1.500 i kontingent vil ViTSi kunne drives i sig selv. Konferencerne regnet udenom.

Mange andre interesseorganisationer har medlemsgebyr på omkring 2.000 kr. Kan man søge fondsmidler? Det tager tid, og styregruppen bruger i forvejen meget tid på at arrangere konferencer. Skal vi overhovedet arrangere konferencer? Det kom der ikke noget klart svar på. Måske kun hvert andet år. Konferencerne er vigtige, det er det eneste sted, hvor man kan få noget fagligt på området. Hellere sætte prisen op på dem.

En højere pris kan være et problem, hvis flere fra samme arbejdsplads er medlem. Kan være et problem for kommunerne at deltage i gruppearbejdet.

Dorte: Vi skal have flere medlemmer. Kan vi firmaer tromme nogle flere op med vores store berøringsflade? Godt forslag!

Efter en længere diskussion stillede styregruppen det konkrete forslag til afstemning at hæve medlemsgebyret til kr. 1.475 årligt. Med 19 deltagere i årsmødet blev forslaget enstemmigt vedtaget!

7. Valg af styregruppe.

1. Jette Skøtt ønskede at udtræde af styregruppen, hvorfor mindst et nyt medlem skulle vælges.
2. Mary og Palle genopstillede – Mary dog kun for et år.

Hvem stiller op? Dorte foreslog Lotte, men Lotte takkede nej.

Victoria stiller op, men er det et problem, at der så er to fra samme virksomhed? Det er ikke et problem. Det vigtigste er, at man har lyst til det. Victoria blev valgt.

Jette fik portvin som tak for sin mangeårige indsats.

8. Evt:   
Intet